pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ หารือนายกฯ สปป. ลาว ในโอกาสที่ทั้งสองฝ่ายเป็นประธานร่วมในพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 เชื่อมั่นสะพานแห่งนี้จะเป็นอีกช่องทางให้ประชาชนไปมาหาสู่กัน
วันศุกร์ที่ 28 ตุลาคม 2565
นายกฯ หารือนายกฯ สปป. ลาว ในโอกาสที่ทั้งสองฝ่ายเป็นประธานร่วมในพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 เชื่อมั่นสะพานแห่งนี้จะเป็นอีกช่องทางให้ประชาชนไปมาหาสู่กัน
นายกฯ หารือนายกฯ สปป. ลาว ในโอกาสที่ทั้งสองฝ่ายเป็นประธานร่วมในพิธีวางศิลาฤกษ์โครงการก่อสร้างสะพานมิตรภาพไทย-ลาว แห่งที่ 5 เชื่อมั่นสะพานแห่งนี้จะเป็นอีกช่องทางให้ประชาชนไปมาหาสู่กัน
วันนี้ (28 ตุลาคม 2565) เวลา 10.00 น. ณ บริเวณพื้นที่โครงการก่อสร้างสะพานมิตรภาพไทย - ลาว แห่งที่ 5 แขวงบอลิคําไซ สาธารณรัฐประชาธิปไตยประชาชนลาว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้หารือทวิภาคีกับ นายพันคํา วิพาวัน นายกรัฐมนตรี สปป. ลาว ซึ่งภายหลังการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญของการหารือ ดังนี้
นายกรัฐมนตรียินดีที่ได้ร่วมเป็นประธานในพิธีวางศิลาฤกษ์โครงการก่อสร้าง สะพานมิตรภาพฯ แห่งที่ 5 ซึ่งเป็นไปตามที่ได้หารือกับนายกรัฐมนตรี สปป. ลาว ที่ไทย เชื่อมั่นว่าสะพานแห่งนี้จะเป็นอีกช่องทางให้ประชาชนตามแนวชายแดนไปมาหาสู่กันได้สะดวกมากขึ้น และเชื่อว่าจะมีสะพานแห่งอื่นๆ เพิ่มอีก และขอให้ดูแลคนไทยในประเทศลาว ซึ่งคนไทยก็จะดูแลคนลาวในไทยเช่นกัน
นายกรัฐมนตรี สปป. ลาว กล่าวว่า ยินดีเป็นอย่างยิ่งในวันนี้ ไทย-ลาว มีสะพานเชื่อมโยง แต่ถึงจะไม่มีสะพานคนไทย-คนลาวก็มีใจเชื่อมใจ ขอให้จดจําถ้อยคํา ที่แสดงถึงความสัมพันธ์ที่พึ่งพาถ้อยอาศัยระหว่างสองประเทศ “กินข้าวร่วมนา กินปลาร่วมน้ํา”
นายกรัฐมนตรีทั้งสองฝ่ายเชื่อมั่นว่าสะพานแห่งนี้ จะเป็นสัญลักษณ์ที่สําคัญที่แสดงถึงความเป็นมิตรที่ใกล้ชิด และยิ่งจะทําให้ความสัมพันธ์ของประเทศและประชาชนทั้งสองประเทศใกล้ชิดกันยิ่งขึ้น และจะเป็นสะพานที่เพิ่มโอกาสทางเศรษฐกิจให้แก่ทั้งสองประเทศ เนื่องจากจะเป็นทางเลือกการขนส่งระหว่างไทยกับ สปป. ลาว รวมทั้งส่งเสริมการขนส่งเส้นทางหมายเลข 8 (R8) ระหว่างไทย–ลาว–เวียดนามให้สะดวกยิ่งขึ้น
ในส่วนของประเด็นเกี่ยวกับการเชื่อมต่อระบบรางของไทยกับรถไฟลาว – จีน นายกรัฐมนตรีทั้งสองฝ่ายพร้อมสั่งการให้หน่วยงานที่เกี่ยวข้องของทั้งสองฝ่ายหารือกันอย่างใกล้ชิด เพื่อลดอุปสรรคในการขนส่งและใช้ประโยชน์จากโครงสร้างพื้นฐานที่มีให้เต็มที่ ซึ่งต้องการเห็นความคืบหน้า อํานวยความสะดวก ขจัดอุปสรรคต่างๆ
ในโอกาสนี้ ภายหลังการหารือนายกรัฐมนตรี สปป. ลาว ได้กล่าวแสดงความยินดี และความร่วมมือโครงการฯ ยินดีและเป็นเกียรติ ที่ได้มาร่วมงานที่มีความหมายเป็นสิริมงคลในวันนี้การก่อสร้างนี้เป็นความพยายามมุ่งมั่นของรัฐบาลทั้งสองประเทศ เพื่ออํานวยความสะดวกประชาชนทั้งสองฝั่ง การขนส่ง ส่งเสริมการค้า การลงทุน ท่องเที่ยว สนับสนุนการพัฒนาในทั้งสองประเทศเพื่อประโยชน์สูงสุด ของประเทศและประชาชน และในตอนท้ายได้อวยพรให้สองประเทศเจริญรุ่งเรืองยิ่งขึ้น
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันพฤหัสบดีที่ 3 พฤศจิกายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีสวนหลวง ร.9 สะพานข้ามแยกพรีเมียร์ และสถานีศรีนครินทร์ 38 บนถนนศรีนครินทร์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข
สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-​Thailand and APEC economies commit to promote empowerment and advancement of women and gender equality
วันศุกร์ที่ 9 กันยายน 2565
​Thailand and APEC economies commit to promote empowerment and advancement of women and gender equality
​Thailand and APEC economies commit to promote empowerment and advancement of women and gender equality
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Thailand’s success in hosting APEC Women and the Economy Forum (WEF) on September 7, 2022 at the Icon Siam, Bangkok.
At the meeting, Thailand and APEC economies agreed to promote networking for inclusive women empowerment. Environment that is enabling and conducive for women to thrive is essential to advancing inclusive and sustainable economic growth in the region. The meeting also emphasized the need to prevent and eliminate all forms of gender-based violence and discrimination against women and girls, and empowerment and advancement of women and gender equality in the Asia Pacific region towards an open, dynamic, resilient and peaceful Asia-Pacific community by 2040 for the prosperity of all our people and future generations.
According to the Government Spokesperson, the Thai Government has placed importance on women’s economic empowerment. As host of APEC 2022, Thailand envisions sustainable and resilient economy and society through adoption of the Bio-Circular-Green (BCG) Economy model, which integrates and synergizes three economic approaches, where technology and innovation are used to create value, reduce waste, and promote a sustainable business model. Promoting women’s economic empowerment and access to capital and markets, leadership positions in all levels of decision making, and inclusive and quality education, training and skills development would bring about balanced and inclusive socio-economic and environmental growth.
รัฐบาลไทย-ข่าวทำเนียบรัฐบาล-ครม. มีมติเห็นชอบร่างบันทึกความเข้าใจว่าด้วยความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ระหว่างไทยและสปป.ลาว พัฒนาความสัมพันธ์
วันอังคารที่ 25 ตุลาคม 2565
ครม. มีมติเห็นชอบร่างบันทึกความเข้าใจว่าด้วยความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ระหว่างไทยและสปป.ลาว พัฒนาความสัมพันธ์
ครม. มีมติเห็นชอบร่างบันทึกความเข้าใจว่าด้วยความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ระหว่างไทยและสปป.ลาว พัฒนาความสัมพันธ์และความร่วมมือในระยะยาวและยั่งยืน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.มีมติเห็นชอบร่างบันทึกความเข้าใจว่าด้วยความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ระหว่างกระทรวงดิจิทัลเพื่อเศรษฐกิจและสังคมของไทยและกระทรวงเทคโนโลยีและการสื่อสารแห่ง สปป.ลาว ตามที่กระทรวงดิจิทัลเพื่อเศรษฐกิจและสังคมเสนอ เพื่อเดินหน้าพัฒนาความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ที่มีขอบเขตความร่วมมือ จํานวน 15 ด้าน ซึ่งจะเป็นการส่งเสริมการพัฒนาด้านไปรษณีย์โทรคมนาคม เทคโนโลยีสารสนเทศและการสื่อสารและเทคโนโลยีดิจิทัลบนพื้นฐานของความเท่าเทียม ต่างตอบแทนและผลประโยชน์ร่วมกัน และเป็นการพัฒนาความสัมพันธ์และความร่วมมือในระยะยาวและยั่งยืน
น.ส.ทิพานัน กล่าวว่า ขอบเขตความร่วมมือทั้ง 15 ด้านประกอบด้วย 1.ด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล 2.รัฐบาลดิจิทัล 3.เศรษฐกิจดิจิทัล 4.เมืองอัจฉริยะ 5.ทักษะด้านดิจิทัล 6.ธุรกรรมทางอิเล็กทรอนิกส์ 7.ความมั่นคงปลอดภัยทางไซเบอร์ 8.การส่งเสริมและพัฒนาอุตสาหกรรมไอซีที โทรคมนาคม และดิจิทัล ได้แก่ ฮาร์ดแวร์ ซอฟต์แวร์ ดิจิทัลคอนแทนต์ (Digital content) และการบริการที่เกี่ยวข้อง 9.โครงสร้างพื้นฐานด้านบรอดแบนด์ และการพัฒนา การให้บริการ 10.นวัตกรรมด้านไอซีทีและเทคโนโลยีดิจิทัล เช่น การจัดทําข้อมูลขนาดใหญ่ (Big data) อินเทอร์เน็ตเพื่อสรรพสิ่ง [Internet of Things (IoT)] และคลาวด์คอมพิวติ้ง (Cloud computing) 11.โอกาสด้านดิจิทัล เช่น การรู้เท่าทันดิจิทัล (Digital literacy) การใช้เทคโนโลยีดิจิทัลส่งเสริมโอกาสและศักยภาพของประชาชน (Digital inclusion) และพาณิชย์อิเล็กทรอนิกส์(e-Commerce) 12.การวิจัย พัฒนาและนวัตกรรมในด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล 13.การแลกเปลี่ยนความรู้และประสบการณ์ รวมถึงความร่วมมือและความช่วยเหลือในด้านการพัฒนาทรัพยากรมนุษย์ 14.ส่งเสริมและอํานวยความสะดวกให้แก่วิสาหกิจเพื่อสร้างความร่วมมือด้านไปรษณีย์ โทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล และ 15.สาขาอื่นๆ
“เพื่อให้บรรลุเป้าหมายพัฒนาความสัมพันธ์และความร่วมมือในระยะยาวและยั่งยืน รูปแบบการดําเนินความร่วมมือจะประกอบด้วย การแลกเปลี่ยนข้อมูลเกี่ยวกับความสําเร็จ ความก้าวหน้าและแผนการพัฒนา การแลกเปลี่ยนการเยือน การประชุม และการหารือ รวมถึงการแลกเปลี่ยนผู้เชี่ยวชาญและผู้แทนที่เกี่ยวข้อง จะมีการดําเนินโครงการ ความร่วมมือ (Joint projects) ในด้านต่าง ๆ และมีการอํานวยความสะดวกให้แก่ธุรกิจ Start-ups ในด้านไอซีที และเทคโนโลยีดิจิทัล นอกจากนี้จะมีการจัดนิทรรศการ โครงการฝึกอบรม ประชุมเชิงปฏิบัติการ และสัมมนา และรูปแบบความร่วมมืออื่น ๆ ตามที่ตกลงร่วมกัน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​FAO ประกาศให้ “ระบบการเลี้ยงควายปลักพื้นที่ทะเลน้อย” เป็นพื้นที่มรดกโลกทางการเกษตรแห่งแรกของไทย
วันเสาร์ที่ 5 พฤศจิกายน 2565
​FAO ประกาศให้ “ระบบการเลี้ยงควายปลักพื้นที่ทะเลน้อย” เป็นพื้นที่มรดกโลกทางการเกษตรแห่งแรกของไทย
​FAO ประกาศให้ “ระบบการเลี้ยงควายปลักพื้นที่ทะเลน้อย” เป็นพื้นที่มรดกโลกทางการเกษตรแห่งแรกของไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงความสําเร็จของการขอขึ้นทะเบียน “การเลี้ยงควายปลักและระบบนิเวศในพื้นที่ชุ่มน้ําทะเลน้อย จ.พัทลุง” ซึ่งผ่านความเห็นชอบจากกรรมการที่ปรึกษาทางด้านวิทยาศาสตร์ (Scientific Advisory Group: SAG) ขององค์การอาหารและเกษตรแห่งสหประชาชาติ (FAO) โดยได้ประกาศเป็นพื้นที่มรดกโลกทางการเกษตร (Global Important Agricultural Heritage Systems หรือ GIAHS) ของ FAO และนับเป็นพื้นที่มรดกโลกทางการเกษตรแห่งแรกของประเทศไทยแล้ว
กระทรวงเกษตรและสหกรณ์ ได้เล็งเห็นถึงความสําคัญและอัตลักษณ์ของพื้นที่ รวมถึงวิถีการทําการเกษตรแบบดั้งเดิมของเกษตรกรท้องถิ่นที่มีการสืบทอดจากรุ่นสู่รุ่นเป็นระยะเวลากว่า 250 ปี ของ “การเลี้ยงควายปลักและระบบนิเวศในพื้นที่ชุ่มน้ําทะเลน้อย จ.พัทลุง” ตลอดจนต้องการยกระดับการปกป้อง อนุรักษ์ และสืบสานวัฒนธรรมความเป็นอยู่ของเกษตรกรในพื้นที่ให้เกิดความยั่งยืนในระยะยาว สอดคล้องกับนโยบาย BCG และ SDGs จึงได้ดําเนินการยื่นเอกสารข้อเสนอ “การเลี้ยงควายปลักและระบบนิเวศในพื้นที่ชุ่มน้ําทะเลน้อย จ.พัทลุง” เพื่อขอขึ้นทะเบียนเป็นพื้นที่มรดกโลกทางการเกษตร (Global Important Agricultural Heritage Systems หรือ GIAHS) ขององค์การอาหารและเกษตรแห่งสหประชาชาติ (FAO) เมื่อเดือนตุลาคม 2564 โดยการพิจารณามีหลักเกณฑ์ของพื้นที่ GIAHS ทั้งหมด 5 ข้อ ได้แก่ 1) ความมั่นคงอาหาร/ชีวิตความเป็นอยู่ดี 2) ความหลากหลายทางชีวภาพเกษตร 3) ระบบความรู้/ภูมิปัญญาท้องถิ่น มีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล ซึ่งต้องเข้าหลักเกณฑ์ทั้ง 5 ข้อ ทั้งนี้ ล่าสุดเมื่อวันที่ 3 พฤศจิกายน 2565 ในการประชุมคณะกรรมการที่ปรึกษาทางด้านวิทยาศาสตร์ (Scientific Advisory Group: SAG) ของ FAO ได้ประกาศให้ “การเลี้ยงควายปลักในพื้นที่ชุ่มน้ําทะเลน้อย จ.พัทลุง” เป็นพื้นที่มรดกโลกทางการเกษตร (GIAHS) แห่งแรกของประเทศไทย
“การขึ้นทะเบียนมรดกทางการเกษตรโลกในครั้งนี้ เกิดจากความร่วมมือของชุมชนในพื้นที่ ที่ต้องการอนุรักษ์แนวทางการทําการเกษตรที่มีแต่ดั้งเดิมเพื่อส่งต่อทรัพยากรทางการเกษตรให้แก่คนรุ่นถัดไป โดยมีเป้าหมายหลักคือการรักษาระบบนิเวศเชิงเกษตรให้ยั่งยืน ซึ่งเป็นแหล่งวัตถุดิบสําคัญของผลิตภัณฑ์ทางการเกษตร และการท่องเที่ยวเชิงนิเวศ สร้างความเป็นอยู่ที่ดีให้คนในชุมชน นอกจากนี้ GIAHS ยังเน้นให้ความสําคัญกับการมีส่วนร่วมของทุกภาคส่วนในพื้นที่ GIAHS เกษตรกร ชุมชนและผู้มีส่วนได้เสียจะได้ประโยชน์ร่วมกัน โดยชุมชนในพื้นที่จะได้รับประโยชน์ทางเศรษฐกิจจากการเพิ่มมูลค่าผลผลิตทางการเกษตร อุตสาหกรรมการท่องเที่ยว และการรักษาความหลากหลายทางชีวภาพ ดังนั้นการขึ้นทะเบียนในพื้นที่ชุ่มน้ําทะเลน้อยจะไม่ส่งผลกระทบต่อวิถีชีวิตของเกษตรกรในพื้นที่ และยังเป็นการยกระดับคุณภาพชีวิตในชุมชน ทําให้เศรษฐกิจชุมชนเติบโต และเพิ่มการจ้างงานในพื้นที่” รมว.กษ. กล่าว
รัฐบาลไทย-ข่าวทำเนียบรัฐบาล-ดีอีเอส รับโล่ประกาศเกียรติคุณหน่วยงานหลักในการขับเคลื่อนประเทศไทยสู่ยุคเศรษฐกิจดิจิทัล
วันพุธที่ 2 พฤศจิกายน 2565
ดีอีเอส รับโล่ประกาศเกียรติคุณหน่วยงานหลักในการขับเคลื่อนประเทศไทยสู่ยุคเศรษฐกิจดิจิทัล
ดีอีเอส รับโล่ประกาศเกียรติคุณหน่วยงานหลักในการขับเคลื่อนประเทศไทยสู่ยุคเศรษฐกิจดิจิทัล
วันนี้ (2 พฤศจิกายน 2565) นางสาวกัลยา ชินาธิวร รักษาการในตําแหน่งที่ปรึกษาด้านต่างประเทศ สํานักงานปลัดกระทรวงดิจิทัลเพื่อเศรษฐกิจและสังคม เป็นผู้แทนกระทรวงฯ เข้ารับโล่ประกาศเกียรติคุณในงาน InfoComm Southeast Asia 2022 (IFSEA) ซึ่งจัดโดย บริษัท เอ็กซ์โปอินเตอร์ จํากัด The AudioVisual and Integrated Experience Association (AVIXATM) InfoCommAsia Pte Ltd และสํานักงานส่งเสริมการจัดการประชุมและนิทรรศการ (องค์การมหาชน) ในฐานะที่กระทรวงฯ เป็นหน่วยงานหลักในการขับเคลื่อนประเทศไทย สู่ยุคเศรษฐกิจดิจิทัล โดยมีหน่วยงานภาครัฐ ภาคเอกชน และสมาคมต่างประเทศจากภูมิภาคเอเชียตะวันออกเฉียงใต้ เข้าร่วมในพิธีดังกล่าวด้วย
งาน InfoComm Southeast Asia 2022 (IFSEA) จัดขึ้นระหว่างวันที่ 2 - 4 พฤศจิกายน 2565 ณ ศูนย์นิทรรศการและการประชุมไบเทค กรุงเทพฯ
****************************
รัฐบาลไทย-ข่าวทำเนียบรัฐบาล-หัวหน้าหัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงเปิดศูนย์การประชุมแห่งชาติสิริกิติ์
วันจันทร์ที่ 17 ตุลาคม 2565
หัวหน้าหัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงเปิดศูนย์การประชุมแห่งชาติสิริกิติ์
หัวหน้าหัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงเปิดศูนย์การประชุมแห่งชาติสิริกิติ์
วันที่ 15 ตุลาคม 2565 เวลา 17.33 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงเปิดศูนย์การประชุมแห่งชาติสิริกิติ์ โดยศูนย์การประชุมฯ ได้ดําเนินการปรับปรุงให้มีความทันสมัยมากยิ่งขึ้น ตั้งแต่วันที่ 11 กันยายน 2562 จนแล้วเสร็จและพร้อมรองรับงานประชุมและนิทรรศการระดับชาติและนานาชาติให้ประจักษ์แก่สายตาทั้งชาวไทยและต่างชาติจากทุกมุมโลก โดยมีพลเอกประยุทธ์ จันทร์โอชา นายกรัฐมนตรี และคณะผู้บริหารบริษัท เอ็น.ซีซี. แมนเนจเม้นท์ ดิเวลลอปเม้นท์ จํากัด ในฐานะผู้บริหารศูนย์การประชุมแห่งชาติสิริกิติ์ เฝ้าฯ รับเสด็จ ณ ศูนย์การประชุมแห่งชาติสิริกิติ์ เขตคลองเตย กรุงเทพฯ
ขอบคุณภาพจาก : เพจโรงเรียนจิตอาสาพระราชทาน
รัฐบาลไทย-ข่าวทำเนียบรัฐบาล-รัฐบาลให้ความสำคัญสร้างโอกาสให้ผู้พิการ หนุนทุนวิจัย ผลิต “เท้าเทียมไดนามิกส์” คุณภาพสูง ต้นทุนต่ำนำเข้า 5 เท่า เตรียมเสนอให้คนไทยใช้ฟรี ผ่านสิทธิรักษาพยาบาลของรัฐ
วันพุธที่ 28 กันยายน 2565
รัฐบาลให้ความสําคัญสร้างโอกาสให้ผู้พิการ หนุนทุนวิจัย ผลิต “เท้าเทียมไดนามิกส์” คุณภาพสูง ต้นทุนต่ํานําเข้า 5 เท่า เตรียมเสนอให้คนไทยใช้ฟรี ผ่านสิทธิรักษาพยาบาลของรัฐ
รัฐบาลให้ความสําคัญสร้างโอกาสให้ผู้พิการ หนุนทุนวิจัย ผลิต “เท้าเทียมไดนามิกส์” คุณภาพสูง ต้นทุนต่ํานําเข้า 5 เท่า เตรียมเสนอให้คนไทยใช้ฟรี ผ่านสิทธิรักษาพยาบาลของรัฐ
วันที่ 28 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเห็นความสําคัญในการสร้างโอกาสให้กับผู้พิการ ลดความเหลื่อมล้ําในสังคม ต้องการให้ผู้พิการทุกคนสามารถดําเนินชีวิตได้อย่างปกติ สามารถประกอบอาชีพเลี้ยงตนเองได้ ตลอดจนใช้ชีวิตในสังคมได้อย่างมั่นใจ สามารถนําศักยภาพมาเป็นกําลังสําคัญในการร่วมพัฒนาประเทศ
นางสาวรัชดา กล่าวว่า รัฐบาลโดย สํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม ได้สนับสนุนทุนวิจัยได้ให้ทุนสนับสนุนแก่ผู้ช่วยศาสตราจารย์ ดร.ไพรัช ตั้งพรประเสริฐ และทีมวิจัย คณะวิศวกรรมศาสตร์ จุฬาลงกรณ์มหาวิทยาลัย ร่วมกับโรงเรียนกายอุปกรณ์สิรินธร คณะแพทยศาสตร์ศิริราชพยาบาล มหาวิทยาลัยมหิดล ในโครงการ “ก้าวใหม่ด้วยวิจัยและนวัตกรรม” ภายใต้โครงการเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โดยผลิตเท้าเทียมไดนามิกส์นําไปมอบให้กับผู้พิการขาขาดตามโรงพยาบาลกว่า 13 แห่ง จํานวน 67 ขา เพื่อพัฒนาคุณภาพชีวิตของผู้พิการขาขาดให้ดีขึ้น และยังช่วยลดต้นทุนในการนําเข้าเท้าเทียมจากต่างประเทศที่มีราคาสูง
นางสาวรัชดา กล่าวต่อไปว่า เท้าเทียมไดนามิกส์ (Dynamic Foot) ถูกพัฒนาคุณภาพให้สูงขึ้น มีความยืดหยุ่นสามารถงอเท้าและเก็บพลังงานในเท้าเทียมได้ ทําให้มีแรงส่งขณะเดิน ตัวเท้าทําจากวัสดุคาร์บอนไฟเบอร์มีน้ําหนักเบาแข็งแรง ผู้พิการสวมใส่แล้วจะเดินในพื้นที่ขรุขระ ออกกําลังกาย และวิ่งเหยาะๆ ได้เหมือนคนปกติสําหรับผู้พิการขาขาดที่แข็งแรง โดยผู้พิการใช้ระยะเวลาในการปรับตัวประมาณ 2 สัปดาห์ ดีกว่าเท้าเทียม Sach Foot ที่ผู้พิการขาขาดคนไทย 39,647 คน หรือกว่า 95 % ใช้อยู่ ซึ่งมีน้ําหนักมากและไม่มีข้อเท้าทําให้เดินไม่ดี นอกจากนี้ เท้าเทียมไดนามิกส์ ยังมีคุณภาพเทียบเท่ากับต่างประเทศและมีต้นทุนการผลิตถูกกว่าการนําเข้าถึง 5 เท่า ปัจจุบัน ได้มีการนําไปผลิตเชิงพาณิชย์ เพื่อส่งออกไปยังกลุ่มประเทศอาเซียน และขณะนี้อยู่ระหว่างการเสนอเข้าอยู่ภายใต้สิทธิการรักษาของรัฐบาล อาทิ สํานักงานหลักประกันสุขภาพแห่งชาติ (สปสช.) กรมบัญชีกลาง สํานักงานประกันสังคม เพื่อให้ผู้พิการคนไทยสามารถเข้าถึงเท้าเทียมไดนามิกส์คุณภาพสูงได้ ถือเป็นการช่วยผู้พิการให้มีคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-รัฐบาลแสดงความเสียใจต่อครอบครัวผู้เสียชีวิตและบาดเจ็บ กรณีจ่าสิบเอก พกปืนยิงเจ้าหน้าที่เสียชีวิตและบาดเจ็บภายในวิทยาลัยกองทัพบก
วันพุธที่ 14 กันยายน 2565
รัฐบาลแสดงความเสียใจต่อครอบครัวผู้เสียชีวิตและบาดเจ็บ กรณีจ่าสิบเอก พกปืนยิงเจ้าหน้าที่เสียชีวิตและบาดเจ็บภายในวิทยาลัยกองทัพบก
รัฐบาลแสดงความเสียใจต่อครอบครัวผู้เสียชีวิตและบาดเจ็บ กรณีจ่าสิบเอก พกปืนยิงเจ้าหน้าที่เสียชีวิตและบาดเจ็บภายในวิทยาลัยกองทัพบก
วันที่ 14 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลแสดงความเสียใจต่อครอบครัวผู้เสียชีวิต กรณีจ่าสิบเอก ยงยุทธ มังกรกิม ตําแหน่งเสมียน วิทยาลัยการทัพบก อายุ 59 ปี ได้พกอาวุธปืนไม่ทราบชนิด เข้ามาในพื้นที่วิทยาลัยการทัพบก ถนนเทอดดําริ เขตดุสิต กรุงเทพมหานคร และได้ใช้อาวุธปืนยิงเจ้าหน้าที่ทหาร ซึ่งกําลังปฏิบัติงานอยู่ในสํานักงาน เป็นเหตุให้นายทหารเสียชีวิต 2 นาย และมีผู้ได้รับบาดเจ็บ 1 นาย โดยผู้บาดเจ็บได้ถูกนําส่งเข้ารับการรักษาพยาบาล ณ โรงพยาบาลพระมงกุฎเกล้าแล้ว
นายอนุชาฯ กล่าวว่า จากรายงานล่าสุด สามารถจับกุม จ่าสิบเอก ยงยุทธฯ ผู้ก่อเหตุได้แล้ว ขณะนี้ส่งตัวเข้าสู่กระบวนการทางกฎหมาย สําหรับสาเหตุและแรงจูงใจในการก่อเหตุอยู่ในระหว่างการตรวจสอบข้อเท็จจริง เบื้องต้นหน่วยต้นสังกัดให้ข้อมูลว่า อาจจะเกิดจากความเครียดและปัญหาทางสุขภาพ ทั้งนี้ หน่วยต้นสังกัดได้รายงานให้กองทัพบกรับทราบแล้ว
“รัฐบาลโดยกระทรวงกลาโหม และจากข้อสั่งการของพลเอก ประยุทธ์ จันทร์โอชา รมต.ว่าการกระทรวงกลาโหมได้มอบหมายให้หน่วยงานที่เกี่ยวข้องดูแลรักษาผู้บาดเจ็บให้อย่างดีที่สุด และดําเนินการเกี่ยวกับการจัดการศพของผู้เสียชีวิตตามระเบียบราชการ รวมทั้ง ให้เร่งดําเนินการสืบสวนสอบสวนทางคดี เพื่อหาสาเหตุแรงจูงใจในการก่อเหตุ พร้อมเน้นย้ําให้ผู้บังคับบัญชาเอาใจใส่ดูแลผู้ใต้บังคับบัญชา คอยสอบถามความเป็นอยู่ กําชับเรื่องมาตรการรักษาความปลอดภัยของหน่วยงานให้ปฏิบัติงานตามมาตรอย่างเคร่งครัด” นายอนุชาฯ กล่าว
รัฐบาลไทย-ข่าวทำเนียบรัฐบาล-กิจกรรมปลูกต้นไม้ตามแนวรถไฟสายสีแดงภายใต้โครงการ “เอสซีจี ปลูกแสนต้นให้คน กทม.”
วันพุธที่ 14 กันยายน 2565
กิจกรรมปลูกต้นไม้ตามแนวรถไฟสายสีแดงภายใต้โครงการ “เอสซีจี ปลูกแสนต้นให้คน กทม.”
กิจกรรมปลูกต้นไม้ตามแนวรถไฟสายสีแดงภายใต้โครงการ “เอสซีจี ปลูกแสนต้นให้คน กทม.”
วันนี้ (14 กันยายน 2565) เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม พร้อมด้วยข้าราชการและเจ้าหน้าที่กระทรวงอุตสาหกรรม ร่วมกิจกรรมปลูกต้นไม้ตามแนวเส้นทางรถไฟสายสีแดง ซึ่งกระทรวงอุตสาหกรรมและเอสซีจี ร่วมดําเนินการภายใต้โครงการ “เอสซีจี ปลูกแสนต้นให้คน กทม.” ณ สถานีกลางบางซื่อ
รัฐบาลไทย-ข่าวทำเนียบรัฐบาล-ไทยเนื้อหอม! นักลงทุนไทย-ต่างประเทศ ยังเชื่อมั่น เดินหน้าขยายการลงทุนต่อเนื่อง บีโอไออนุมัติการลงทุน “รถยนต์ EV” 26 โครงการ
วันพุธที่ 2 พฤศจิกายน 2565
ไทยเนื้อหอม! นักลงทุนไทย-ต่างประเทศ ยังเชื่อมั่น เดินหน้าขยายการลงทุนต่อเนื่อง บีโอไออนุมัติการลงทุน “รถยนต์ EV” 26 โครงการ
.....
ไทยเนื้อหอม! นักลงทุนไทย-ต่างประเทศ ยังเชื่อมั่น เดินหน้าขยายการลงทุนต่อเนื่อง บีโอไออนุมัติการลงทุน “รถยนต์ EV” 26 โครงการ
.
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า นักลงทุนทั้งไทยและต่างประเทศต่างมีความเชื่อมั่น และกําลังขยายการลงทุนในไทยอย่างต่อเนื่อง
.
ขณะเดียวกัน รัฐบาลก็เร่งสร้างโครงสร้างพื้นฐานอย่างรอบด้าน รองรับการลงทุนใหม่ ๆ โดย พลเอก ประยุทธ์ จันทร์โอชา นายกรัฐมนตรี และ รมว.กห.  ได้มอบนโนบายไปยังหน่วยงานที่เกี่ยวข้อง ให้เร่งขับเคลื่อนแนวทางและแผนงาน เพื่อต่อยอดขับเคลื่อนประเทศไทยให้ก้าวไปข้างหน้าตามหลักการ “ทําให้สําเร็จ” (GET THINGS DONE)
.
สําหรับรองรับการเป็นฐานและศูนย์กลาง (Hub) การค้า การลงทุน และการผลิตในภูมิภาคอย่างยั่งยืน ซึ่งข้อมูลการส่งเสริมการลงทุนล่าสุด (12 ต.ค. 65) พบว่า คณะกรรมการส่งเสริมการลงทุน (BOI) ได้อนุมัติให้การส่งเสริมในกิจการผลิตรวมทั้งสิ้น 26 โครงการ (จาก 17 บริษัท) มูลค่าเงินลงทุน (ไม่รวมค่าที่ดินและเงินทุนหมุนเวียน) รวม 80,208 ล้านบาท และมีกําลังการผลิตยานยนต์ที่ได้รับอนุมัติเป็นจํานวน 838,775 คัน
.
นอกจากนี้ ยังมีอุตสาหกรรมใหม่ที่มีการลงทุน เช่น กิจการผู้ให้บริการคลาวด์ (Cloud Services) ซึ่งคณะกรรมการส่งเสริมการลงทุนได้อนุมัติให้การส่งเสริม (ขยายกิจการ) โดยมีบริษัท Amazon.com ซึ่งเป็นบริษัทเทคโนโลยีชั้นนําของสหรัฐอเมริกา ได้ตัดสินใจเข้ามาลงทุน ซึ่งได้ประกาศแผนการขยายธุรกิจในประเทศไทย ผ่านการขอรับการส่งเสริมการลงทุนในกิจการ Data Center
.
โดยจะมีการพัฒนา Region ในประเทศไทย ที่จะมีชื่อว่า AWS Asia Pacific (Bangkok) โดย Region แห่งใหม่นี้จะประกอบด้วย Availability Zone สามแห่ง ซึ่งเพิ่มเติมจาก Availability Zone ของ AWS ที่มีอยู่แล้ว 87 แห่งใน 27 ภูมิภาคทั่วโลก โดย AWS วางแผนที่จะลงทุนมากกว่า 5 พันล้านเหรียญสหรัฐ (หรือ 1.9 แสนล้านบาท) ในประเทศไทยในระยะเวลา 15 ปี
.
อ่านเพิ่มเติม คลิก https://www.thaigov.go.th/news/contents/details/61088
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Rider เฮ ฝึกฟรี มีเบี้ยเลี้ยง จัดคอร์สฝึกทักษะขับขี่ปลอดภัย สร้างความประทับใจต่อลูกค้า
วันอังคารที่ 20 กันยายน 2565
Rider เฮ ฝึกฟรี มีเบี้ยเลี้ยง จัดคอร์สฝึกทักษะขับขี่ปลอดภัย สร้างความประทับใจต่อลูกค้า
รมว.แรงงาน ชวน Rider ทั่วประเทศ เข้าคอร์สพิเศษ 2 หลักสูตร ประกอบอาชีพอิสระเสริมเพิ่มรายได้ บริการประทับอย่างใจ  สมัครด่วน รับจํานวนจํากัด ตั้งเป้าทั่วประเทศ 5,000 คน ภายในเดือนกันยายนนี้
รัฐบาลไทย-ข่าวทำเนียบรัฐบาล-นายสมชาย สุมนัสขจรกุล รองอธิบดีกรมเจ้าท่า กล่าวเปิดการประชุมเชิงปฏิบัติการระดับชาติว่าด้วยความยั่งยืนและความเชื่อมโยงทางทะเลเพื่อการฟื้นตัวและประสิทธิภาพของห่วงโซ่อุปทาน
วันพฤหัสบดีที่ 20 ตุลาคม 2565
นายสมชาย สุมนัสขจรกุล รองอธิบดีกรมเจ้าท่า กล่าวเปิดการประชุมเชิงปฏิบัติการระดับชาติว่าด้วยความยั่งยืนและความเชื่อมโยงทางทะเลเพื่อการฟื้นตัวและประสิทธิภาพของห่วงโซ่อุปทาน
...
วันที่ 20 ตุลาคม 2565 นายสมชาย สุมนัสขจรกุล รองอธิบดีกรมเจ้าท่า (ด้านวิชาการ) กระทรวงคมนาคม เป็นเกียรติกล่าวต้อนรับและกล่าวเปิดการประชุมเชิงปฏิบัติการระดับชาติว่าด้วยความยั่งยืนและความเชื่อมโยงทางทะเลเพื่อการฟื้นตัวและประสิทธิภาพของห่วงโซ่อุปทาน (National Workshop on Sustainable Maritime and Port Connectivity for Resilient and Efficient Supply Chains) ซึ่งจัดร่วมกับสํานักงานณะกรรมการเศรษฐกิจและสังคมแห่งเอเชียและแปซิฟิก (UN ESCAP) และการท่าเรือแห่งประเทศไทย โดยการประชุมฯ มีผู้แทนหน่วยงานที่เกี่ยวข้องกับกิจการทางทะเลทั้งจากภายในประเทศและองค์การระหว่างประเทศเข้าร่วมประชุมกว่า 70 คน เช่น หน่วยงานสังกัดองค์การสหประชาชาติ หน่วยงานภาครัฐ สถาบันการศึกษา และองค์กรสมาคม
การประชุมในครั้งนี้มีวัตถุประสงค์เพื่อแลกเปลี่ยนแนวคิด มุมมอง คําแนะนําเพื่อสนับสนุนการจัดทํานโยบายด้านความเชื่อมโยงทางทะเล การพัฒนาท่าเรือและกิจการทางทะเล โดยมีวิทยากรที่มีความเชี่ยวชาญทั้งภายในและต่างประเทศนําเสนอความท้าทายและโอกาสในด้านการขนส่งทางทะเล การวิเคราะห์ความเชื่อมโยง นโยบายและความร่วมมือในด้านต่าง ๆ
ภายหลังจากพิธีเปิด รองอธิบดีกรมเจ้าท่า ได้หารือระดับทวิภาคีกับนายเหว่นมิน เหริน ผู้อํานวยการกองการขนส่ง UN ESCAP เพื่อหารือแผนความร่วมมือและประเด็นที่ประเทศไทยกําลังผลักดันเพื่อเสริมสร้างบทบาทในเวทีระหว่างประเทศ เช่น การลดก๊าซเรือนกระจกในภาคการขนส่งทางน้ํา การส่งเสริมบทบาทสตรี การพัฒนากรอบการกํากับดูแลเรือโดยสารภายในประเทศ และ UN ESCAP ได้นําเสนอพัฒนาการกิจกรรมและแผนงานในปีงบประมาณต่อไป
โอกาสนี้ UN ESCAP ได้กล่าวขอบคุณประเทศไทยในโอกาสที่ร่วมจัดกิจกรรมและผลักดันโครงการด้านการขนส่งทางทะเลเป็นผลสําเร็จใจระยะที่ผ่านมา รวมถึงการประชุมในครั้งนี้ และ UN ESCAP จะได้ร่วมมือกับประเทศไทยและประเทศสมาชิกพัฒนาความร่วมมือเพื่อการพัฒนาการขนส่งทางทะเลต่อไป
รัฐบาลไทย-ข่าวทำเนียบรัฐบาล-รฟท. แจ้งปรับเปลี่ยนเส้นทางการเดินรถ 6 ขบวน และงดเดินรถท้องถิ่น สายตะวันออกเฉียงเหนือ (หนองคาย) 4 ขบวน
วันจันทร์ที่ 3 ตุลาคม 2565
รฟท. แจ้งปรับเปลี่ยนเส้นทางการเดินรถ 6 ขบวน และงดเดินรถท้องถิ่น สายตะวันออกเฉียงเหนือ (หนองคาย) 4 ขบวน
เป็นการชั่วคราว ตั้งแต่วันที่ 2 ตุลาคม 2565 เป็นต้นไปจนกว่า จะมีคําสั่งเปลี่ยนแปลง เนื่องจากสถานการณ์น้ําท่วม
การรถไฟแห่งประเทศไทย (รฟท.) กระทรวงคมนาคม แจ้งว่า จากสถานการณ์ฝนตกหนักอย่างต่อเนื่องในหลายพื้นที่ ส่งผลให้มีน้ําไหลเข้าท่วมทางรถไฟ ระหว่างสถานีบําเหน็จณรงค์ - จัตุรัส เขตพื้นที่จังหวัดชัยภูมิรฟท. จึงจําเป็นต้องประกาศปรับเปลี่ยนเส้นทางการเดินรถสายหนองคาย ช่วงระหว่างสถานีบําเหน็จณรงค์ - จัตุรัส ไปใช้เส้นทางชุมทางแก่งคอย - ชุมทางถนนจิระ - ชุมทางบัวใหญ่ แทน พร้อมกับงดเดินขบวนรถท้องถิ่น จํานวน 4 ขบวน (เป็นการชั่วคราว) ตั้งแต่วันที่ 2 ตุลาคม 2565 เป็นต้นไปจนกว่าจะมีคําสั่งเปลี่ยนแปลง ดังนี้
1. ปรับเปลี่ยนไปใช้เส้นทาง ช่วงชุมทางแก่งคอย - ชุมทางถนนจิระ - ชุมทางบัวใหญ่ จํานวน 6 ขบวน ได้แก่
- ขบวนรถด่วนพิเศษที่ 25/26 กรุงเทพ - หนองคาย - กรุงเทพ
- ขบวนรถด่วนที่ 75/76 กรุงเทพ - หนองคาย - กรุงเทพ
- ขบวนรถเร็วที่ 133/134 กรุงเทพ - หนองคาย - กรุงเทพ
2. งดเดินขบวนรถท้องถิ่น จํานวน 4 ขบวน ได้แก่
- ขบวนรถท้องถิ่นที่ 439/440 ชุมทางแก่งคอย - ชุมทางบัวใหญ่ - ชุมทางแก่งคอย
- ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
โดยจากการลงพื้นที่ตรวจสอบความเสียหายเบื้องต้นของเจ้าหน้าที่รฟท. พบว่าเส้นทางรถไฟ ช่วงบริเวณหลักกิโลเมตรที่ 296/5-297/7 ระหว่าง บําเหน็จณรงค์ - จัตุรัส มีระดับน้ําท่วมสูงเหนือสันรางพบความเสียหายหินรองรางรถไฟถูกพัดไปกับกระแสน้ํา ทําให้ทางรถไฟทรุดตัวและเสียหาย บริเวณหลักกิโลเมตร 296/6 - 296/7 ระยะทาง 30 เมตร ล่าสด เจ้าหน้าที่ฝ่ายการช่างโยธาสามารถเข้าไปดําเนินซ่อมแซมทางรถไฟที่ได้รับความเสียหาย แต่เนื่องจากกระแสน้ํายังไหลแรง จําเป็นต้องรอให้ระดับน้ําลดลงถึงจะสามารถเข้าดําเนินการได้ รฟท. จะยังคงติดตามสถานการณ์น้ําท่วมอย่างใกล้ชิด โดยเจ้าหน้าที่ฝ่ายการช่างโยธาและนายสถานีในพื้นที่ได้เฝ้าระวังและติดตาม เพื่อประเมินและสั่งการแก้ไขสถานการณ์อย่างเหมาะสม นอกจากนี้ ยังได้จัดเตรียมกําลังเจ้าหน้าที่และมาตรการด้านความปลอดภัย เพื่ออํานวยความสะดวกและดูแลความปลอดภัยในการเดินทางแก่ผู้โดยสาร สําหรับประชาชนที่ซื้อตั๋วโดยสารเดินทางล่วงหน้ากับขบวนรถดังกล่าวข้างต้น หากไม่ประสงค์จะเดินทาง สามารถติดต่อขอคืนเงินเต็มราคาได้ที่ช่องจําหน่ายตั๋วสถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง และสําหรับผู้โดยสารที่ต้องการเดินทางกับรฟท. ขอให้ตรวจสอบรายละเอียดอีกครั้งก่อนเดินทาง
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันพุธที่ 19 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
วันนี้ (18 ตุลาคม 2565) เวลา 14.30 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น จากสํานักงานอุตสาหกรรมจังหวัดสมุทรปราการ เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม ณ ห้องนิทรรศการ กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-ครม. เห็นชอบขยายเวลาขึ้นอัตราภาษีความหวานตามปริมาณน้ำตาลระยะที่ 3 ออกไปอีก 6 เดือน เพื่อบรรเทาภาระค่าครองชีพของประชาชน
วันอังคารที่ 20 กันยายน 2565
ครม. เห็นชอบขยายเวลาขึ้นอัตราภาษีความหวานตามปริมาณน้ําตาลระยะที่ 3 ออกไปอีก 6 เดือน เพื่อบรรเทาภาระค่าครองชีพของประชาชน
ผลการประชุมคณะรัฐมนตรี เมื่อวันที่ 20 กันยายน 2565 เห็นชอบขยายเวลาปรับขึ้นอัตราภาษีความหวานตามปริมาณน้ําตาลระยะที่ 3 ออกไปอีกเป็นเวลา 6 เดือน ตั้งแต่วันที่ 1 ตุลาคม 2565 ถึง 31 มีนาคม 2566 เพื่อช่วยบรรเทาภาระค่าครองชีพของประชาชนในปัจจุบัน
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 20 กันยายน 2565 เห็นชอบขยายเวลาปรับขึ้นอัตราภาษีความหวานตามปริมาณน้ําตาลระยะที่ 3 ออกไปอีกเป็นเวลา 6 เดือน ตั้งแต่วันที่ 1 ตุลาคม 2565 ถึง 31 มีนาคม 2566 เพื่อช่วยบรรเทาภาระค่าครองชีพของประชาชนในปัจจุบัน รวมถึงช่วยให้อุตสาหกรรมเครื่องดื่มมีระยะเวลาในการปรับตัวเพื่อรองรับการปรับขึ้นอัตราภาษีความหวานตามปริมาณน้ําตาลระยะที่ 3 ต่อไป
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวว่า กรมสรรพสามิตได้เริ่มจัดเก็บภาษีความหวานตามปริมาณน้ําตาลในสินค้าเครื่องดื่มตั้งแต่ปี 2560 เพื่อส่งเสริมให้ผู้ประกอบอุตสาหกรรมมีการปรับสูตรลดปริมาณน้ําตาลเพื่อส่งเสริมสุขภาพของประชาชนมาโดยตลอด โดยมีการกําหนดโครงสร้างภาษีในอัตราแบบขั้นบันได ระยะที่ 1 ในวันที่ 16 กันยายน 2560 ถึง 30 กันยายน 2562 ระยะที่ 2 ในวันที่ 1 ตุลาคม 2562 ถึง 30 กันยายน 2564 ระยะที่ 3 ในวันที่ 1 ตุลาคม 2564 ถึง 30 กันยายน 2566 ต่อมาได้มีการขยายเวลาการปรับขึ้นอัตราภาษีระยะที่ 3 ออกไป 1 ปี จากวันที่ 1 ตุลาคม 2564 เป็นวันที่ 1 ตุลาคม 2565 ด้วยสถานการณ์เศรษฐกิจในปัจจุบัน หากมีการปรับขึ้นภาษีตามกําหนดเวลาเดิม อาจส่งผลกระทบโดยตรงต่อประชาชนและการฟื้นตัวของอุตสาหกรรมเครื่องดื่ม เนื่องจากผู้ประกอบการอาจดําเนินการปรับราคาเพิ่มสูงขึ้น ด้วยเหตุนี้ กรมสรรพสามิต จึงเสนอขยายเวลาการขึ้นอัตราภาษีความหวานตามปริมาณน้ําตาลระยะที่ 3 ออกไปอีกเป็นเวลา 6 เดือน ตั้งแต่วันที่ 1 ตุลาคม 2565 ถึง 31 มีนาคม 2566
ดร. เอกนิติ นิติทัณฑ์ประภาศ อธิบดีกรมสรรพสามิต กล่าวว่าเพิ่มเติมว่า “การดําเนินการจัดเก็บภาษีสรรพสามิตความหวานตามปริมาณน้ําตาลตามที่กําหนดไว้นั้น นอกจากจะเป็นแนวทางด้านสาธารณสุขในการป้องกันและควบคุมโรคไม่ติดต่อตามที่องค์การอนามัยโลก (WHO) แนะนํา ยังถือได้ว่าเป็นยุทธศาสตร์ของกรมสรรพสามิตที่มุ่งหวังจะเป็นกลไกสําคัญในการวางรากฐานสังคมและสนับสนุนให้ประชาชนในประเทศ มีคุณภาพชีวิตที่ดี โดยเฉพาะอย่างยิ่งในเรื่องสุขภาพ เพื่อเป็นการสร้างความยั่งยืนให้กับประชาชนและประเทศชาติสืบไป”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-“ชัยวุฒิ” ต้อนรับ เลขาธิการ UPU เนื่องในโอกาสเข้าเยี่ยมคารวะและแสดงความขอบคุณประเทศไทยสนับสนุนกิจกรรมด้านไปรษณีย์
วันอังคารที่ 30 สิงหาคม 2565
“ชัยวุฒิ” ต้อนรับ เลขาธิการ UPU เนื่องในโอกาสเข้าเยี่ยมคารวะและแสดงความขอบคุณประเทศไทยสนับสนุนกิจกรรมด้านไปรษณีย์
“ชัยวุฒิ” ต้อนรับ เลขาธิการ UPU เนื่องในโอกาสเข้าเยี่ยมคารวะและแสดงความขอบคุณประเทศไทยสนับสนุนกิจกรรมด้านไปรษณีย์
เมื่อวันที่ 30 สิงหาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ Mr. Masahiko Metoki เลขาธิการสหภาพสากลไปรษณีย์ (Universal Postal Union: UPU) และ Mr. Marjan Osvald รองเลขาธิการสหภาพสากลไปรษณีย์ (UPU) เนื่องในโอกาสเข้าเยี่ยมคารวะและร่วมหารือกับรัฐมนตรีว่าการกระทรวงดิจิทัลเพื่อเศรษฐกิจและสังคม ณ ห้องรับรองชั้น 9 กระทรวงดิจิทัลเพื่อเศรษฐกิจและสังคม โดยได้แสดงความขอบคุณที่ประเทศไทยสนับสนุนกิจกรรมด้านไปรษณีย์ของ UPU โดยเฉพาะอย่างยิ่งในภูมิภาคเอเชียและแปซิฟิก รวมทั้งความร่วมมือกับกระทรวงฯ และ UPU ในการนี้นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ดร.ดนันท์ สุภัทรพันธุ์ กรรมการผู้จัดการใหญ่ บริษัทไปรษณีย์ไทย จํากัด นางสาวสุชาดา พุทธรักษา ประธานเจ้าหน้าที่บริหาร สายงานธุรกิจองค์กร นางสาวอริยา ทองใบ รองกรรมการ ผู้จัดการ ด้านธุรกิจระหว่างประเทศ สายงานธุรกิจองค์กร เข้าร่วมหารือด้วย
*******************************
รัฐบาลไทย-ข่าวทำเนียบรัฐบาล-สำนักงานส่งเสริมการค้าและการลงทุนแห่งสาธารณรัฐเกาหลีประจำประเทศไทย (KOTRA) เข้าเยี่ยมคารวะผู้บริหารบีโอไอ
วันพฤหัสบดีที่ 15 กันยายน 2565
สํานักงานส่งเสริมการค้าและการลงทุนแห่งสาธารณรัฐเกาหลีประจําประเทศไทย (KOTRA) เข้าเยี่ยมคารวะผู้บริหารบีโอไอ
ในโอกาสเข้ารับตําแหน่งผู้อํานวยการคนใหม่
วันที่ 15 กันยายน 2565 มร. ลี ฮี ซัง ผู้อํานวยการสํานักงานส่งเสริมการค้าและการลงทุนแห่งสาธารณรัฐเกาหลีประจําประเทศไทย (KOTRA) เข้าเยี่ยมคารวะนายนฤตม์ เทอดสถีรศักดิ์รองเลขาธิการบีโอไอ ในโอกาสเข้ารับตําแหน่งผู้อํานวยการคนใหม่ และได้หารือถึงความพร้อมในการร่วมกันจัดงาน “Thailand-Korea Investment Forum 2022” และจับคู่เจรจาธุรกิจระหว่างนักลงทุนเกาหลีใต้กับผู้ประกอบการไทย ที่จะจัดขึ้นในวันที่ 6-7 ตุลาคม 2565 นี้
รัฐบาลไทย-ข่าวทำเนียบรัฐบาล-พิธีรับ – ส่งหน้าที่ มอบการบังคับบัญชา และพิธีสวนสนามเทิดเกียรติปลัดกระทรวงกลาโหม
วันจันทร์ที่ 3 ตุลาคม 2565
พิธีรับ – ส่งหน้าที่ มอบการบังคับบัญชา และพิธีสวนสนามเทิดเกียรติปลัดกระทรวงกลาโหม
วันนี้ (วันที่ ๓๐ กันยายน ๒๕๖๕ เวลา ๑๕.๐๐ น.) สํานักงานปลัดกระทรวงกลาโหม จัดพิธีรับ – ส่งหน้าที่ และมอบการบังคับบัญชาปลัดกระทรวงกลาโหม
ระหว่าง พลเอก วรเกียรติ รัตนานนท์ และ พลเอก สนิธชนก สังขจันทร์ และพิธีสวนสนามของกองทหารเกียรติยศผสม ๓ เหล่าทัพ ณ ลานอเนกประสงค์ ในศาลาว่าการกลาโหม
พลเอก วรเกียรติ รัตนานนท์ ปลัดกระทรวงกลาโหมได้กล่าวว่าตลอดระยะเวลาที่ดํารงตําแหน่ง ได้รับความร่วมมือร่วมใจจากรองปลัดกระทรวงกลาโหม หัวหน้าหน่วยขึ้นตรงสํานักงานปลัดกระทรวงกลาโหม และเพื่อนข้าราชการอย่างดียิ่ง ทําให้การปฏิบัติงานในภารกิจต่างๆ สําเร็จลุล่วงด้วยดี ทําให้สํานักงานปลัดกระทรวงกลาโหมเป็นที่เชื่อมั่นจากผู้บังคับบัญชา และหน่วยงานอื่นๆ ทั้งภายในและภายนอกกระทรวงกลาโหม และมีความเชื่อมั่นในความรู้ ความสามารถ และประสบการณ์ของ พลเอก สนิธชนก สังขจันทร์ ปลัดกระทรวงกลาโหมท่านใหม่ ที่จะสามารถสานต่อภารกิจและจะขับเคลื่อนงานต่อไปได้เป็นอย่างดี โดยมีเพื่อนข้าราชการในสํานักงานปลัดกระทรวงกลาโหมทุกท่านเป็นกําลังสนับสนุนในการปฏิบัติงานอย่างเต็มกําลังความสามารถ และถึงแม้ว่าการเกษียณอายุราชการจะเป็นไปตามวาระความรัก ความผูกพัน ที่ทุกท่านได้มอบให้จะยังคงดํารงอยู่ในความทรงจําตลอดไป
รัฐบาลไทย-ข่าวทำเนียบรัฐบาล-ปลัด สธ.แนะผู้บริหารที่ผ่านการอบรมหลักสูตรรองผู้อำนวยการฝ่ายการแพทย์ รพศ./รพท. ประสานเครือข่าย สร้างสุขภาวะที่ดีแก่ประชาชน
วันศุกร์ที่ 9 กันยายน 2565
ปลัด สธ.แนะผู้บริหารที่ผ่านการอบรมหลักสูตรรองผู้อํานวยการฝ่ายการแพทย์ รพศ./รพท. ประสานเครือข่าย สร้างสุขภาวะที่ดีแก่ประชาชน
ปลัดกระทรวงสาธารณสุข แนะผู้บริหารที่ผ่านการอบรมหลักสูตรรองผู้อํานวยการฝ่ายการแพทย์โรงพยาบาลศูนย์ โรงพยาบาลทั่วไปและโรงพยาบาลของกรมในสังกัดกระทรวงสาธารณสุข เรียนรู้พัฒนาตนเองต่อเนื่อง ประสานการทํางานร่วมกับเครือข่ายสุขภาพ
ปลัดกระทรวงสาธารณสุข แนะผู้บริหารที่ผ่านการอบรมหลักสูตรรองผู้อํานวยการฝ่ายการแพทย์โรงพยาบาลศูนย์โรงพยาบาลทั่วไปและโรงพยาบาลของกรมในสังกัดกระทรวงสาธารณสุข เรียนรู้พัฒนาตนเองต่อเนื่อง ประสานการทํางานร่วมกับเครือข่ายสุขภาพ เพื่อช่วยกันสร้างสุขภาวะที่ดีแก่ประชาชน
วันนี้ (9 กันยายน 2565 ) ที่โรงแรมแกรนด์ ทาวเวอร์ อินน์ กรุงเทพมหานคร นายแพทย์เกียรติภูมิ วงศ์รจิตปลัดกระทรวงสาธารณสุข เป็นประธานพิธีปิดการอบรมหลักสูตรการพัฒนารองผู้อํานวยการโรงพยาบาลฝ่ายการแพทย์ ของโรงพยาบาลศูนย์ โรงพยาบาลทั่วไปและโรงพยาบาลในสังกัดกรมต่าง ๆ ของกระทรวงสาธารณสุข รุ่นที่ 16 ประจําปี 2565 พร้อมมอบประกาศนียบัตรแก่ผู้สําเร็จการอบรมที่ผ่านการประเมินผลตามหลักเกณฑ์ของหลักสูตร จํานวน 65 คน
นายแพทย์เกียรติภูมิกล่าวว่า กระทรวงสาธารณสุขให้ความสําคัญกับการพัฒนาตนเองของบุคลากร เพื่อให้มีความพร้อมในการปฏิบัติหน้าที่ในด้านต่างๆ โดยหลักสูตรการพัฒนารองผู้อํานวยการโรงพยาบาลฝ่ายการแพทย์ เป็นการเตรียมความพร้อมบุคลากรแพทย์ที่จะเข้าสู่ตําแหน่งผู้บริหารในระดับที่สูงขึ้น ซึ่งนอกจากการปฏิบัติหน้าที่ขับเคลื่อนนโยบายและแผนงานที่วางไว้ด้วยความมุ่งมั่นตั้งใจแล้ว ควรให้ความสําคัญกับการศึกษาและเรียนรู้นอกกรอบรวมถึงการสร้างความสัมพันธ์ที่ดีและประสานงานแลกเปลี่ยนเรียนรู้กับเครือข่ายทั้งภาครัฐ เอกชน ชุมชน และท้องถิ่น เพื่อระดมความคิดให้เกิดทักษะและสนับสนุนทรัพยากรร่วมกัน จะช่วยทําให้งานประสบความสําเร็จ บรรลุสู่เป้าหมายได้อย่างสมบูรณ์และเกิดประโยชน์สูงสุด
“ขอให้นําความรู้ ทักษะ และแนวทางต่าง ๆ ที่ได้รับจากการอบรมไปประยุกต์ใช้ในการพัฒนาการทํางานขององค์กรให้มีประสิทธิภาพและประสิทธิผลเพิ่มขึ้น สร้างสุขภาวะที่ดีให้กับประชาชน และพยายามพัฒนาตนเอง เพิ่มพูนทักษะต่างๆ ให้มีความพร้อมที่จะเป็นผู้บริหารในระดับที่สูงขึ้น ก้าวหน้าไปอย่างมั่นคง และเป็นกําลังหลักของกระทรวงสาธารณสุขต่อไป” นายแพทย์เกียรติภูมิ กล่าว
สําหรับหลักสูตร “การพัฒนารองผู้อํานวยการฝ่ายการแพทย์โรงพยาบาลศูนย์/โรงพยาบาลทั่วไป และโรงพยาบาลในสังกัดกรมต่าง ๆ ของกระทรวงสาธารณสุข” เป็นความร่วมมือของกระทรวงสาธารณสุข สมาคมนักบริหารสาธารณสุข และชมรมโรงพยาบาลศูนย์/โรงพยาบาลทั่วไป จัดขึ้นระหว่างวันที่ 17 เมษายน – 9 กันยายน 2565เพื่อให้เกิดการเรียนรู้ เพิ่มทักษะในการบริหารให้สามารถเผชิญกับสถานการณ์ที่เปลี่ยนแปลงและสามารถแก้ไขปัญหาต่างๆ ได้อย่างมีประสิทธิภาพ สร้างพื้นฐานในการพัฒนาตนเองของผู้บริหารที่นอกเหนือจากการทักษะในการทํางาน เตรียมพร้อมผู้ที่จะเข้าสู่ตําแหน่งผู้บริหารที่สูงขึ้นให้มีความมั่นใจในการปฏิบัติหน้าที่ได้อย่างเต็มศักยภาพ โดยใช้กระบวนการเรียนรู้ทั้งภาคทฤษฎีและภาคปฏิบัติ ฝึกทักษะการบริหารจัดการทีมงาน และพัฒนางานที่ได้รับมอบหมาย เช่น ด้านการบริหารการเงิน งบประมาณ วัสดุ ด้านเทคโนโลยี ระบบบริหารคุณภาพและสิ่งแวดล้อม การจัดการยุทธศาสตร์การเปลี่ยนแปลง แผนงานการดูแลผู้สูงอายุ เป็นต้น
********************************** 9 กันยายน 2565
รัฐบาลไทย-ข่าวทำเนียบรัฐบาล-"ทิพานัน" ยัน “พล.อ.ประยุทธ์”ไม่แทรกแซงฝ่ายนิติบัญญัติ กรณีร่างพ.ร.บ.สุราก้าวหน้า ย้ำรัฐบาลพร้อมสนับสนุนกฎหมายทุกฉบับ หากเป็นประโยชน์ต่อชาติและประชาชน
วันพุธที่ 26 ตุลาคม 2565
"ทิพานัน" ยัน “พล.อ.ประยุทธ์”ไม่แทรกแซงฝ่ายนิติบัญญัติ กรณีร่างพ.ร.บ.สุราก้าวหน้า ย้ํารัฐบาลพร้อมสนับสนุนกฎหมายทุกฉบับ หากเป็นประโยชน์ต่อชาติและประชาชน
"ทิพานัน" ยัน “พล.อ.ประยุทธ์”ไม่แทรกแซงฝ่ายนิติบัญญัติ กรณีร่างพ.ร.บ.สุราก้าวหน้า ย้ํารัฐบาลพร้อมสนับสนุนกฎหมายทุกฉบับ หากเป็นประโยชน์ต่อชาติและประชาชน
วันนี้ 26 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า ขณะนี้มีความพยายามที่จะสร้างกระแสข่าวพาดพิงพล.อ.ประยุทธ์ จันทร์โอชา นายกรัฐมนตรี ว่าอยู่เบื้องหลังสั่งการให้คว่ําร่างพ.ร.บ.สุราก้าวหน้า ซึ่งไม่เป็นความจริงแต่อย่างใด เนื่องจากพล.อ.ประยุทธ์ตระหนักดีถึงขอบเขตอํานาจหน้าที่ของฝ่ายบริหาร ไม่เคยก้าวล่วงและแทรกแซงอํานาจของฝ่ายนิติบัญญัติ ซึ่งเป็นไปตามระบอบประชาธิปไตยอันมีพระมหากษัตริย์ทรงเป็นประมุข ทุกกฎหมายที่เข้าสู่การพิจารณาของสภาผู้แทนราษฎรเป็นอํานาจหน้าที่ส.ส. ซึ่งที่ผ่านมารัฐบาลได้ให้การสนับสนุนกฎหมายทุกฉบับ หากเป็นประโยชน์ต่อประเทศชาติและประชาชนเสมอมา แต่ไม่อาจก้าวล่วงอํานาจของฝ่ายนิติบัญญัติ สั่งการให้ผ่านหรือไม่ผ่านร่างกฎหมายได้
น.ส.ทิพานัน กล่าวว่า รัฐบาล พล.อ.ประยุทธ์คํานึงถึงผลประโยชน์ของประชาชนเป็นหลัก มากกว่าผลแพ้ชนะทางการเมือง ดังนั้นผลการพิจารณาร่างพ.ร.บ.สุราก้าวหน้า จึงไม่ได้ขึ้นอยู่กับพล.อ.ประยุทธ์ จะสั่งการหรือชี้นําควบคุมเสียงในสภาฯ ได้ กระแสข่าวที่ออกมาอาจเป็นการตีตนไปก่อนไข้ และมุ่งหวังที่จะสร้างความเข้าใจผิดให้เกิดขึ้นในสังคม
“รัฐบาลไม่ได้คิดจะต่อสู้กับใคร หรือฝ่ายใด แต่ต่อสู้กับปัญหาและอุปสรรคต่างๆ ที่ขัดขวางการพัฒนาประเทศ พล.อ.ประยุทธ์ มุ่งมั่นที่จะนําพาประเทศไทยให้เจริญก้าวหน้า พัฒนาชาติและพัฒนาสังคมให้ดีมีคุณภาพ ซึ่งขณะนี้เศรษฐกิจเริ่มฟื้นตัว ทุกฝ่ายควรหันมาช่วยกันระดมสมองเพื่อต่อยอดในการฟื้นฟูเศรษฐกิจมากว่าคิดเรื่องแพ้ชนะทางการเมือง” น.ส.ทิพานัน กล่าว
รัฐบาลไทย-ข่าวทำเนียบรัฐบาล-สรรพสามิตเดินหน้าสนับสนุนการใช้ยานยนต์ไฟฟ้า เพิ่ม บจก. ไทยฮอนด้า เข้าพอร์ตอีก 1 ราย
วันอังคารที่ 25 ตุลาคม 2565
สรรพสามิตเดินหน้าสนับสนุนการใช้ยานยนต์ไฟฟ้า เพิ่ม บจก. ไทยฮอนด้า เข้าพอร์ตอีก 1 ราย
กรมสรรพสามิตลงนามข้อตกลงตามมาตรการสนับสนุนการใช้ยานยนต์ไฟฟ้า ระหว่างกรมสรรพสามิตกับผู้ประกอบอุตสาหกรรมรถจักรยานยนต์เพิ่มอีก 1 ราย คือ บจ.ไทยฮอนด้า ผู้ผลิตและจําหน่ายรถจักรยานยนต์ยี่ห้อฮอนด้า
ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า วันนี้ (25 ตุลาคม 2565) กรมสรรพสามิตได้ลงนามข้อตกลงตามมาตรการสนับสนุนการใช้ยานยนต์ไฟฟ้าระหว่างกรมสรรพสามิตกับผู้ประกอบอุตสาหกรรมรถจักรยานยนต์เพิ่มอีก 1 ราย คือ บริษัท ไทยฮอนด้า จํากัด ผู้ผลิตและจําหน่ายรถจักรยานยนต์ยี่ห้อฮอนด้า ซึ่งจะได้รับสิทธิประโยชน์จากภาษีสรรพสามิตอัตราภาษีตามมูลค่าร้อยละ 1 และเงินอุดหนุน จํานวน 18,000 บาทต่อคัน สําหรับการนําเข้ารถจักรยานยนต์แบบพลังงานไฟฟ้าจากแบตเตอรี่ (Battery Electric Vehicle: BEV) ในปี 2565 - 2566 และผลิตรถจักรยานยนต์ BEV ในปี 2565 - 2568 โดยรถจักรยานยนต์ BEV ที่เข้าร่วมมาตรการฯ ต้องมีคุณสมบัติ ดังนี้
1. ต้องเป็นแบตเตอรี่ประเภทลิเธียมไอออน
2. มีความจุแบตเตอรี่ตั้งแต่ 3 KWh ขึ้นไป หรือมีระยะทางที่วิ่งได้ตั้งแต่ 75 กิโลเมตร ต่อการชาร์จ 1 ครั้ง ตามมาตรฐาน WMTC (World Motorcycle Test Cycle) ตั้งแต่ Class 1 ขึ้นไป
3. ต้องใช้ยางล้อที่เป็นไปตามมาตรฐานผลิตภัณฑ์อุตสาหกรรม มาตรฐานเลขที่ มอก. 2720-2560 (UN Reg.75) หรือที่สูงกว่า (UN Reg.75)
4. ต้องผ่านการทดสอบความปลอดภัยของรถจักรยานยนต์ไฟฟ้าตามมาตรฐานผลิตภัณฑ์ อุตสาหกรรม เลขที่ มอก. 2952-2561 (UN Reg.136) หรือที่สูงกว่า
ทั้งนี้ บริษัทฯ มีความประสงค์ผลิตรถจักรยานยนต์ BEV ในประเทศและขอรับสิทธิ จํานวน 1 รุ่น คือ รุ่น BENLY e ในอีก 6 เดือนต่อจากนี้ ในขั้นต้นคาดว่าจะมีการผลิตประมาณ 200 คัน
จากมาตรการฯ ดังกล่าว ส่งผลให้มีผู้ประกอบอุตสาหกรรมและผู้นําเข้าลงนามในข้อตกลงกับกรมสรรพสามิตแล้ว จํานวน 10 ราย แบ่งเป็นผู้ประกอบอุตสาหกรรมและผู้นําเข้ารถยนต์ จํานวน 7 ราย และรถจักรยานยนต์ จํานวน 3 ราย โดยคาดว่าจะมียอดจองและยอดขายรถยนต์และรถจักรยานยนต์ไฟฟ้าที่ขอรับสิทธิตามมาตรการฯ ภายในสิ้นปี 2565 รวมกันทั้งสิ้นกว่า 25,000 คัน และจะมีผู้ประกอบอุตสาหกรรม/ผู้นําเข้ารถยนต์ที่สนใจทยอยเข้าร่วมลงนามเพิ่มขึ้นอีกในระยะเวลาอันใกล้นี้ ซึ่งจะส่งผลให้รถยนต์และรถจักรยานยนต์ BEV มีราคาลดลงและสร้างแรงจูงใจให้ผู้บริโภค หันมาใช้ยานยนต์ไฟฟ้าเพิ่มมากขึ้น “มาตรการนี้จะช่วยส่งผลดีทั้งในด้านสิ่งแวดล้อม และเป็นการสนับสนุนเป้าหมายของประเทศในการเป็นกลางทางคาร์บอน (Carbon Neutrality) และการปล่อยก๊าซเรือนกระจกสุทธิเป็นศูนย์ (Net Zero Emission) ซึ่งเป็นหนึ่งในยุทธศาสตร์หลักที่กรมสรรพสามิตให้ความสําคัญและจะขับเคลื่อนอย่างจริงจังต่อจากนี้”อธิบดีกรมสรรพสามิตกล่าวทิ้งท้าย
รัฐบาลไทย-ข่าวทำเนียบรัฐบาล-อัปเดตเส้นทางพายุ "โนรู" เตือน 30 จังหวัด มีฝนตกหนักถึงหนักมากบางแห่ง ช่วงวันที่ 28 ก.ย. - 1 ต.ค. นี้
วันอังคารที่ 27 กันยายน 2565
อัปเดตเส้นทางพายุ "โนรู" เตือน 30 จังหวัด มีฝนตกหนักถึงหนักมากบางแห่ง ช่วงวันที่ 28 ก.ย. - 1 ต.ค. นี้
.....
กรมอุตุนิยมวิทยา อัปเดตเส้นทางพายุ "โนรู" เช้าวันนี้ (27 ก.ย. 65) บริเวณทะเลจีนใต้ตอนกลาง คาดว่าจะเคลื่อนขึ้นฝั่งประเทศเวียดนามตอนกลาง ในช่วงเช้าวันที่ 28 ก.ย. 65 และจะอ่อนกําลังลงเป็นพายุโซนร้อนและพายุดีเปรสชันตามลําดับ โดยจะเคลื่อนเข้าปกคลุมภาคตะวันออกเฉียงเหนือตอนกลางของประเทศไทยในวันที่ 29 ก.ย. 65 ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย จะมีกําลังแรงขึ้น ส่งผลทําให้ในช่วงวันที่ 28 ก.ย. – 1 ต.ค. 65 มีฝนตกหนักหลายพื้นที่ และมีฝนตกหนักมากบางแห่งกับมีลมแรง
.
จังหวัดที่คาดว่าจะมีฝนตกหนักถึงหนักมากบางแห่ง มีดังนี้
วันที่ 28 ก.ย. 65
ภาคตะวันออกเฉียงเหนือ : จังหวัดสกลนคร นครพนม ชัยภูมิ ขอนแก่น กาฬสินธุ์ มุกดาหาร มหาสารคาม ร้อยเอ็ด ยโสธร อํานาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : กรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดระนอง พังงา ภูเก็ต กระบี่ ตรัง และสตูล
วันที่ 29 ก.ย. 65
ภาคเหนือ : จังหวัดเชียงใหม่ ลําพูน ลําปาง น่าน แพร่ อุตรดิตถ์ สุโขทัย ตาก กําแพงเพชร พิจิตร พิษณุโลก และเพชรบูรณ์
ภาคตะวันออกเฉียงเหนือ : จังหวัดเลย หนองบัวลําภู อุดรธานี หนองคาย บึงกาฬ สกลนคร นครพนม ชัยภูมิ ขอนแก่น กาฬสินธุ์ มุกดาหาร มหาสารคาม ร้อยเอ็ด ยโสธร อํานาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : จังหวัดนครสวรรค์ อุทัยธานี ชัยนาท กาญจนบุรี ราชบุรี สุพรรณบุรี ลพบุรี สระบุรี สิงห์บุรี อ่างทอง พระนครศรีอยุธยา สมุทรสงคราม สมุทรสาคร นครปฐม รวมทั้งกรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดเพชรบุรี ประจวบคีรีขันธ์ ชุมพร สุราษฎร์ธานี ระนอง พังงา ภูเก็ต กระบี่ ตรัง และสตูล
วันที่ 30 ก.ย. 65
ภาคเหนือ : จังหวัดแม่ฮ่องสอน เชียงใหม่ ลําพูน ลําปาง แพร่ อุตรดิตถ์ สุโขทัย ตาก กําแพงเพชร พิจิตร พิษณุโลก และเพชรบูรณ์
ภาคตะวันออกเฉียงเหนือ : จังหวัดเลย หนองบัวลําภู อุดรธานี หนองคาย ชัยภูมิ ขอนแก่น และนครราชสีมา
ภาคกลาง : จังหวัดนครสวรรค์ อุทัยธานี ชัยนาท กาญจนบุรี ราชบุรี สุพรรณบุรี ลพบุรี สระบุรี สิงห์บุรี อ่างทอง พระนครศรีอยุธยา สมุทรสงคราม สมุทรสาคร นครปฐม รวมทั้งกรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดเพชรบุรี ประจวบคีรีขันธ์ ชุมพร ระนอง พังงา และภูเก็ต
.
ขอให้ประชาชนติดตามประกาศจากกรมอุตุนิยมวิทยาอย่างใกล้ชิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส พบข่าวปลอม นโยบายรัฐพุ่ง สวนทางข่าวปลอมด้านเศรษฐกิจรั้งท้าย
วันจันทร์ที่ 10 ตุลาคม 2565
ดีอีเอส พบข่าวปลอม นโยบายรัฐพุ่ง สวนทางข่าวปลอมด้านเศรษฐกิจรั้งท้าย
ดีอีเอส พบข่าวปลอม นโยบายรัฐพุ่ง สวนทางข่าวปลอมด้านเศรษฐกิจรั้งท้าย
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบ2ใน3ข่าวปลอมคนสนใจมากสุดอยู่ในกลุ่มข่าวนโยบายรัฐขณะที่ข่าวปลอมด้านเศรษฐกิจน้อยสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่30กันยายน- 6ตุลาคม2565โดยศูนย์ต่อต้านข่าวปลอมพบข้อความที่เข้ามาจํานวน5,650,190ข้อความโดยมีข้อความที่ต้องดําเนินการตรวจสอบ(Verify)ทั้งสิ้น345ข้อความรวมเรื่องที่ต้องดําเนินการตรวจสอบ142เรื่องในจํานวนนี้เป็นเรื่องCovid-19จํานวน6เรื่อง
ทั้งนี้เมื่อพิจารณาจากข่าวปลอมที่ได้รับความสนใจในสัปดาห์ล่าสุดนี้แบ่งได้เป็น4กลุ่มประกอบด้วยกลุ่มที่1.ข่าวปลอมเรื่องนโยบายรัฐบาลจํานวน63เรื่องกลุ่มที่2.ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน36เรื่องกลุ่มที่3.คือข่าวปลอมเรื่องภัยพิบัติจํานวน23เรื่องและสุดท้ายกลุ่มที่4.ข่าวปลอมเรื่องเศรษฐกิจจํานวน20เรื่องทั้งนี้ข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน6เรื่อง
อย่างไรก็ตามเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวด้านเศรษฐกิจขณะที่ข่าวปลอมโควิดอยู่ในช่วงขาลงทั้งนี้ข่าวปลอมที่มีคนสนใจสูงสุด10อันดับมีดังนี้อันดับที่1เรื่องไปรษณีย์ไทยเปิดรับสมัครงานตําแหน่งกดรับออเดอร์ออนไลน์รายได้800 - 3,000บาทต่อวัอันดับที่2เรื่องธนาคารออมสินปล่อยสินเชื่อไทรทองวงเงิน100,000บาทผ่อน700บาทผ่านไลน์อันดับ3เรื่องกินบะหมี่กึ่งสําเร็จรูปดิบจะถูกดูดน้ําย่อยในลําไส้ทําให้ร่างกายขาดน้ําอันดับที่4เรื่องดื่มน้ําใบย่านางช่วยรักษาโรคมะเร็งอันดับที่5เรื่องออมสินปล่อยสินเชื่อเพื่อคุณผ่อนต่ําสุด485บาทต่อเดือนผ่านไลน์อันดับที่6เรื่องกรุงไทยส่งSMSให้ประชาชนเพื่อยื่นรับสิทธิ์สินเชื่อ60,000บาทอันดับที่7เรื่องออมสินและกรุงไทยร่วมกับบริษัทเอกชนเปิดให้กู้ยืมผ่านไลน์5,000 - 300,000บาทอันดับที่8เรื่องผู้ประกอบการที่ใช้ตราฮาลาลบนสินค้าไม่ต้องเสียภาษีอันดับที่9เรื่องผลิตภัณฑ์Keruผักในรูปแบบแคปซูลช่วยชะลอการเสื่อมของสมองกําจัดไขมันล้างหลอดเลือดลดอาการอ่อนเพลียเหนื่อยง่ายอันดับที่10เรื่องเกาหลีเตรียมเปิดรับแรงงานรอบใหม่ไม่จํากัดวุฒิรายได้มากกว่า52,900บาท
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-ส่งเสริมการลงทุนภาพยนตร์ต่างประเทศในไทย โดยยกเว้นภาษีเงินได้ให้นักแสดง
วันอังคารที่ 25 ตุลาคม 2565
ส่งเสริมการลงทุนภาพยนตร์ต่างประเทศในไทย โดยยกเว้นภาษีเงินได้ให้นักแสดง
วันอังคารที่ 25 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการถ่ายทําภาพยนตร์ต่างประเทศในประเทศไทย โดยอนุมัติหลักการร่างกฎกระทรวง
ซึ่งเป็นการยกเว้นการจัดเก็บภาษีเงินได้ร้อยละ 10 ให้แก่นักแสดงที่มีภูมิลําเนาอยู่ในต่างประเทศ
สําหรับเงินได้ที่ได้จากการแสดงภาพยนตร์ที่สร้างโดยบริษัทที่ตั้งขึ้นตามกฎหมายของต่างประเทศ
และได้รับอนุญาตให้ถ่ายทําในประเทศไทยเพื่อเป็นการจูงใจให้กองถ่ายทําภาพยนตร์จากต่างประเทศเข้ามาลงทุนถ่ายทําในประเทศไทยเพิ่มมากขึ้น ทั้งนี้
ประเทศไทยได้รับประโยชน์ทางตรงจากการลงทุนถ่ายทําภาพยนตร์ต่างประเทศในประเทศไทยไม่น้อยกว่าปีล
ะ 3,500 ล้านบาท ส่วนประโยชน์ทางอ้อมเป็นการได้รับถ่ายทอดองค์ความรู้ในอุตสาหกรรมภาพยนตร์
และการได้ประชาสัมพันธ์สถานที่ต่าง ๆ ในประเทศไทยไปยังผู้ชมภาพยนตร์ทั่วโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เยี่ยมผู้ประสบอุทกภัย อ.หล่มสัก สั่งแก้ไขปัญหาระยะยาวป้องกันน้ำหลากพื้นที่เศรษฐกิจและการเกษตร กำชับเร่งสำรวจความเสียหาย ช่วยเหลือประชาชนที่เดือดร้อนอย่างทั่วถึงโดยเร็ว เน้นย้ำความรัก ความสามัคคีเป็นหัวใจหลักในการแก้ไขปัญหา
วันพฤหัสบดีที่ 6 ตุลาคม 2565
นายกฯ เยี่ยมผู้ประสบอุทกภัย อ.หล่มสัก สั่งแก้ไขปัญหาระยะยาวป้องกันน้ําหลากพื้นที่เศรษฐกิจและการเกษตร กําชับเร่งสํารวจความเสียหาย ช่วยเหลือประชาชนที่เดือดร้อนอย่างทั่วถึงโดยเร็ว เน้นย้ําความรัก ความสามัคคีเป็นหัวใจหลักในการแก้ไขปัญหา
นายกฯ เยี่ยมผู้ประสบอุทกภัย อ.หล่มสัก สั่งแก้ไขปัญหาระยะยาวป้องกันน้ําหลากพื้นที่เศรษฐกิจและการเกษตร กําชับเร่งสํารวจความเสียหาย ช่วยเหลือประชาชนที่เดือดร้อนอย่างทั่วถึงโดยเร็ว เน้นย้ําความรัก ความสามัคคี เป็นหัวใจหลักในการแก้ไขปัญหา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (6 ตุลาคม 2565) เวลา 16.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางไปตรวจติดตามสถานการณ์น้ําป่าสักและเยี่ยมเยียนประชาชนผู้ประสบอุทกภัยในเขตพื้นที่เศรษฐกิจ เทศบาลเมืองหล่มสัก ณ สวนสาธารณะดงตาล ตําบลหล่มสัก อําเภอหล่มสัก จังหวัดเพชรบูรณ์
นายกรัฐมนตรีกล่าวให้กําลังใจผู้ประสบภัยและได้รับความเดือดร้อน ขอให้ก้าวผ่านความยากลําบากไปด้วยกันด้วยความเข้มแข็ง ซึ่งรัฐบาลรับทราบสถานการณ์พร้อมติดตามเหตุการณ์ในทุกจังหวัด ทุกพื้นที่ และได้กําชับหน่วยงานที่เกี่ยวข้องเรื่องการบริหารจัดการน้ํา เร่งสํารวจความเสียหาย พร้อมช่วยเหลือประชาชนที่เดือดร้อนอย่างทั่วถึง และเร่งฟื้นฟูโดยเร็วที่สุด ซึ่งแม้ในวันนี้สถานการณ์น้ําได้ลดลงแล้วบางพื้นที่ ก็ขอให้ทุกคนมีกําลังใจที่เข้มแข็ง อย่าท้อแท้ และช่วยกันแก้ปัญหาเพื่อให้สามารถใช้ชีวิตอยู่กับธรรมชาติได้อย่างปลอดภัย รัฐบาลยืนยันจะเร่งดูแลช่วยเหลือเยียวยาประชาชนทุกกลุ่มโดยเร็วและไม่ทอดทิ้งประชาชน
นายกรัฐมนตรีขอให้ทุกคนพร้อมปรับตัวรับการเปลี่ยนแปลงของธรรมชาติและสภาพอากาศที่เปลี่ยนแปลงไป และชื่นชมที่ทุกคนสามารถใช้ชีวิตได้ด้วยความอดทน และสามารถผ่านพ้นสถานการณ์ต่าง ๆ ไปได้ด้วยดี ยืนยืนยันรัฐบาลพร้อมดูแลอย่างเต็มที่ โดยจะจัดสรรงบประมาณและผลักดันการพัฒนาโครงการต่าง ๆ ที่สําคัญเร่งด่วนอย่างต่อเนื่อง ทั้งนี้ ในส่วนของประชาชนขอให้ติดตามรับฟังข่าวสารจากทางราชการอย่างต่อเนื่อง
ในตอนท้าย นายกรัฐมนตรีเน้นย้ําถึงความรัก ความสามัคคี อันจะเป็นหัวใจในการแก้ไขปัญหาทั้งหมด ยืนยันจะใช้เวลาที่เหลืออยู่ของรัฐบาล เพื่อการแก้ไขปัญหาปากท้องและบรรเทาความเดือดร้อนของประชาชนให้ดีที่สุด.